section_heading: Biografija
paragraph_text: U okviru radiostanice organizirao je radionicu za izradu elektronskih cijevi. U kolovozu 1918. se s radionicom preselio u Nižnji Novgorod, gdje je u razdoblju 1918. – 1928. rukovodio znanstveno-tehničkim radom u Nižegorodskom radiolaboratoriju (ruski: Нижегородская радиолаборатория). U 1918. godini je predložio shemu prekidačkog uređaja koji ima dva radna stanja. Taj uređaj je kasnije nazvan Triger. Pod njegovim rukovodstvom je bila projektirana i 1922. postavljena u Moskvi prva radiostanica velike snage od 12 kW (Šuhovljev toranj).